CELEX: 32021D2075
Language: sl
Date: 2021-11-25 00:00:00
Title: Sklep Sveta (SZVP) 2021/2075 z dne 25. novembra 2021 o spremembi Sklepa (SZVP) 2020/979 v podporo razvoju mednarodno priznanega sistema za potrjevanje upravljanja orožja in streliva v skladu z odprtimi mednarodnimi standardi

26.11.2021   
               
               
                  SL
               
               
                  Uradni list Evropske unije
               
               
                  L 421/72
               
            
         SKLEP SVETA (SZVP) 2021/2075
         z dne 25. novembra 2021
         o spremembi Sklepa (SZVP) 2020/979 v podporo razvoju mednarodno priznanega sistema za potrjevanje upravljanja orožja in streliva v skladu z odprtimi mednarodnimi standardi
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 7. julija 2020 sprejel Sklep (SZVP) 2020/979 (1), ki predvideva dvofazni projekt. Faza I je študija izvedljivosti za razvoj mednarodno priznanega sistema za potrjevanje upravljanja orožja in streliva (AAMVS).
                  
               
                     (2)
                  
                  
                     Sklep (SZVP) 2020/979 določa, da se faza II projekta, ki razvije koncept za oblikovanje AAMVS, lahko odobri, če Svet tako odloči na podlagi izida študije izvedljivosti.
                  
               
                     (3)
                  
                  
                     V študiji, odobreni s Sklepom (SZVP) 2020/979, se je pokazalo, da je razvoj AAMVS izvedljiv, hkrati pa je bilo izpostavljenih več elementov, ki jih bo treba upoštevati za uresničitev koncepta. V fazi II bosta zasnovana predlagan okvir za AAMVS in načrt za razvoj sistema. Cilj teh izložkov bo podpirati in usmerjati prihodnja prizadevanja za vzpostavitev AAMVS.
                  
               
                     (4)
                  
                  
                     Na podlagi izida študije izvedljivosti bi se moral Svet odločiti, da se izvede faza II projekta.
                  
               
                     (5)
                  
                  
                     Sklep (SZVP) 2020/979 preneha veljati 14 mesecev po datumu sklenitve sporazuma o financiranju iz člena 3(4) navedenega sklepa, razen če se Svet odloči za podaljšanje navedenega sklepa, da se omogoči izvajanje faze II projekta.
                  
               
                     (6)
                  
                  
                     Nadaljevanje dejavnosti iz člena 1 Sklepa (SZVP) 2020/979 do 30. novembra 2022 nima nobenih posledic za finančna sredstva.
                  
               
                     (7)
                  
                  
                     Sklep (SZVP) 2020/979 bi bilo treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep (SZVP) 2020/979 se spremeni:
            
                        (1)
                     
                     
                        drugi pododstavek člena 1(1) se nadomesti z naslednjim:
                        „Projekt sestavljata dve fazi: faza I in faza II.
                        
                                    —
                                 
                                 
                                    v fazi I v prvem letu izvajanja je bila izvedena študija izvedljivosti za razvoj mednarodno priznanega sistema za potrjevanje upravljanja orožja in streliva (AAMVS), v kateri so bile preučene možnosti za ustrezno metodologijo in orodja za ocenjevanje tveganja in kakovosti,
                                 
                              
                                    —
                                 
                                 
                                    v fazi II, ki temelji na izidu študije izvedljivosti faze I, se razvije koncept za oblikovanje AAMVS.“;
                                 
                              
                  
                        (2)
                     
                     
                        člen 3(2) se nadomesti z naslednjim:
                        
                                    „2.
                                 
                                 
                                    Znesek, namenjen kritju faze I projekta, je 821 872 EUR. Znesek, namenjen kritju faze II projekta, je 820 237 EUR.“;
                                 
                              
                  
                        (3)
                     
                     
                        člen 5 se nadomesti z naslednjim:
                        
                           „Člen 5
                           Ta sklep začne veljati na dan sprejetja.
                           Veljati preneha 30. novembra 2022.“
                        
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 25. novembra 2021
            
               
                  Za Svet
               
               
                  predsednik
               
               Z. POČIVALŠEK
            
         
         
            (1)  Sklep Sveta (SZVP) 2020/979 z dne 7. julija 2020 v podporo razvoju mednarodno priznanega sistema za potrjevanje upravljanja orožja in streliva v skladu z odprtimi mednarodnimi standardi (UL L 218, 8.7.2020, str. 1).